# Guia Ubuntu/Paràmetres del sistema/Maquinari
## Bluetooth

Això us serà útil per enviar o rebre arxius des del vostre mòbil si té l'opció Bluetooth.

## Color

No us confoneu! Encara que el títol sembli senzill, aquest apartat està més ben pensat per als professionals impressors que tenen perfils de colors i eines professionals per tal d'imprimir exactament allò que volen. Des d'aquí podran gestionar els seus perfils de color i, si no sabeu de què us parlem, millor passeu per alt aquest apartat.

## Controladors addicionals

Algunes targetes gràfiques o altres dispositius poden necessitar de controladors addicionals. en aquest apartat podreu indicar que Ubuntu en faci ús molt fàcilment. No haureu de saber res de configuració, bàsicament només haureu de marcar una casella indicant que se'n faci ús.

## Energia

Si utilitzeu un portàtil us anirà bé controlar aspectes tals com apagar la pantalla en tancar la tapa o bé apagar l'ordinador quan l'energia sigui críticament baixa.

## Impressores

Instal·lació d'una impressora
Si voleu configurar la vostra impressora, heu d'anar a Paràmetres del sistema - Impressió. Per a instal·lar-la, caldrà fer clic a la icona + .
És molt possible que el sistema ja hagi detectat la vostra impressora i hi aparegui llistada al requadre de l'esquerra.
a la part dreta hi teniu 3 botons per:
1. Mostra. Per veure la cua de treballs pendents d'impressió.
2. Imprimeix una pàgina de prova. Per fer una prova d'impressió.
3. Opcions. Per editar les opcions predeterminades de qualitat, orientació del paper, etc.
També es pot trobar ajuda en temes d'impressores a:
http://openprinting.org
http://www.openprinting.org/printers
Si heu d'instal·lar una impressora en xarxa, podreu trobar informació útil en aquest enllaç del blog (Miquel Adroer i Llauradó):
http://miquel66.caliu.cat/2010/03/22/oce-tambe-imprimeix-amb-linux/

## Ratolí

Si us sembla que el ratolí es mou massa ràpid o el touchpad no va fí, aquí ho podreu soŀlucionar.

## Pantalles

Per configurar la resolució o rotació de les pantalles. En podreu configurar més d'una si hi en connecteu una al vostre portàtil.
Resolució de pantalla
Es pot donar el cas què, després d'una instaŀlació, la resolució de pantalla no quedi ben configurada.
En el cas què, per qualsevol motiu, la resolució de pantalla és tant dolenta que no us permet veure-la bé, podeu configurar-la des de terminal de la següent manera. Premeu les tecles Alt i F2. A la finestra emergent, marque l'opció Executa en un Terminal i escriviu la ordre:
$ xrandr -s 1024x768
si per exemple voleu configurar la resolució a 1024x768,
o bé
$ xrandr -s 800x600
per a 800x600
Si la resolució que voleu no es troba disponible, potser us cal activar els controladors privatius de la vostra targeta gràfica tal com s'explica al Punt número 3 d'aquest capítol de la guia, "Controladors Addicionals".

## So

Pot semblar molt evident, sí, és clar que podreu ajustar el volum. Però també l'entrada de micròfon i alguna cosa més.

## Tauleta gràfica

Per si en feu servir una.

## Teclat

Aquí podreu configurar la repetició de tecles i el parpelleig del cursor.
Al apartat Paràmetres de la disposició , hi trobareu el tipus de teclat. Normalment, si heu triat l'idioma català, ja estarà configurat correctament. En el cas d'un Live CD, potser haureu d'afegir el teclat "Català (Espanya, L amb punt volat).
Si heu configurat bé el vostre idioma durant la instal·lació triant el tipus de teclat adient, no hauríeu de tindre cap problema. Però en el cas que el teclat no funcioni com cal (que no faci bé accents, la @, etc.) ho podreu configurar amb el Terminal:
$ sudo dpkg-reconfigure keyboard-configuration (Atenció! es pot donar el cas que aquesta opció només funcioni durant la sessió en curs i, un cop reinicieu l'ordinador, torni a estar malament)
Haureu de respondre algunes preguntes. El teclat més comú, si no sabeu quin teniu exactament, és el "PC genèric de 105 tecles". País d'origen "Espanyol" i disposició del teclat "Español - Català (Espanya, L amb punt volat)".
També hi ha una altra manera de configurar el teclat. Al panell superior de l'escriptori, hi ha un lloc on diu la disposició del teclat. Si per exemple teniu la disposició espanyola, hi diu ES. Però si ho teniu malament i potser teniu la disposició anglesa, posarà ES. Així doncs, des d'aquí també ho podreu canviar.
Què és la tecla SUPER?
La tecla Super està al costat de la tecla Alt esquerra del teclat. Normalment hi té el logo de Windows i se la acostuma a anomenar tecla windows o tecla sistema.

## Configuració de la Xarxa

Abans de començar val la pena dir que, avui dia, amb la majoria de routters subministrats pels proveïdors de banda ampla, no cal fer res. Sovint és endollar i navegar.
Ara bé, en el cas que tingueu que configurar manualment el paràmetres de la xarxa us caldrà tindre a mà certa informació de la vostra xarxa. Si disposeu de detecció automàtica (DHCP), o bé IP fixa, Gateway (normalment IP del Router), DNS, etc.
Un cop heu accedit a Paràmetres del sistema - Maquinari - Xarxa, trieu el tipus de connexió: amb fil o sense o banda ampla.
Si per exemple heu triat "Amb fil", heu de prémer la icona Opcions.
Si per exemple heu triat "Sense fil", cal seleccionar la xarxa que voleu configurar i prémer la fletxa que hi ha al costat dret. tot seguit premeu la icona Ajustos.
Un cop hàgiu premut Opcions (amb fil) o Ajustos (sense fil), obtindreu una finestra com la següent.
On hi diu Mètode, hi podreu posar els paràmetres de la connexió que us hagi subministrat el vostre proveïdor de banda ampla o, en el cas d'un ordinador en xarxa, segons us indiqui l'administrador de la xarxa.
Si heu escollit el mètode manual per a introduir les dades de xarxa, també podreu, més avall, introduir les DNS que potser haureu d'omplir depenent de la configuració de la xarxa.
A la pestanya Wi-Fi Security podreu verificar si teniu la contrasenya de la wifi ben configurada.
Un cop fet això, ja hauríeu de tindre xarxa. Per si de cas, reinicieu el PC si no funciona el primer cop i inicieu el navegador per a comprovar que la xarxa funciona.
Si ho preferiu, també hi ha una altra manera d'accedir als paràmetres de xarxa:
A la barra superior, al costat esquerre del indicador de volumen, hi ha l'indicador de xarxa. Si hi feu clic amb el ratolí veureu les connexions wifi disponibles. Al menú que es desplega, avall de tot, podreu fer clic a Edita les connexions per tal de configurar-les. La primera finestra és un pèl diferent a la que s'accedeix per Paràmetres del Sistema, però un cop premeu Edita, la resta és igual. O sigui, dos camins que us portaran al mateix lloc. Trieu el que més us agradi!